Številka: 625-4/2018-58

ARHIVSKI SVET

Datum: 4.2.2020

|  |
| --- |
| Zadeva: Zapisnik 4. seje Arhivskega sveta  |
|  |

Naslov, prostor in čas seje:

* seja Arhivskega sveta
* 4. seja
* Ljubljana, sejna soba Ministrstva za kulturo, Metelkova 4
* 28.1.2020, ob 10. uri

Prisotni:

- člani Arhivskega sveta

1. doc. dr. Matevž Košir, predsednik
2. izredni prof. dr. Peter Pavel Klasinc, član
3. dr. Andrej Nared, član
4. mag. Nina Zupančič Pušavec, članica

Odsotni: dr. Bojan Himmelreich, član (opravičil odsotnost)

**Dnevni red:**

1. Preverjanje sklepčnosti in potrditev dnevnega reda
2. Potrditev zapisnika prejšnje seje
3. Delo medarhivskih delovnih skupin
4. Aktualna arhivska problematika (posebno problem prostorov ZALj)
5. Aktualna problematika vezana na ZVDAGA
6. Razno

**Ad 1)**

**Preverjanje sklepčnosti in potrditev dnevnega reda**

Predsednik dr. Matevž Košir je ugotovil, da so na seji navzoči vsi člani Arhivskega sveta, razen dr. Bojana Himmelreicha, ki je odsotnost opravičil. Prisotni člani so potrdili predlagani dnevni red.

**Ad 2)**

**Potrditev zapisnika prejšnje seje**

Člani Arhivskega sveta so sprejeli naslednji sklep:

Potrdi se zapisnik 3. seje št. 625-4/2018-40 z dne 1.10.2019 (priloga 1).

**Ad. 3)**

**Delo medarhivskih delovnih skupin**

Sklep

Točka je bila umaknjena, obravnavana bo na naslednji seji, saj bodo do takrat medarhivske delovne skupine pripravile podrobnejša letna poročila o delu in bo pregled nad njihovim delom bolj zaokrožen.

Sklep:

**Ad. 4)**

**Aktualna arhivska problematika (posebno problem prostorov ZALj)**

Na 10. nujni seji Odbora za kulturo Državnega zbora RS je bila dne 23.1.2020 obravnavana problematika Zgodovinskega arhiva Ljubljana in arhivske kulturne dediščine. Odbor je sprejel sklep: »Odbor za kulturo poziva Ministrstvo za kulturo in Vlado RS, da z Mestno občino Ljubljana doseže dogovor in da podaljša rok izselitve, medtem pa Ministrstvo za kulturo zagotovi oziroma zgradi nove prostore za Zgodovinski arhiv Ljubljana.«

Arhivski svet podpira prizadevanja Ministrstva za kulturo za čim prejšnjo rešitev prostorske problematike arhivov, še posebej pa v luči zagotovila ministra za kulturo na seji odbora za kulturo glede Zgodovinskega arhiva Ljubljana.

**Ad. 5)**

**Aktualna problematika vezana na ZVDAGA.**

S strani arhivske stroke je bilo na arhivskih posvetih podanih več različnih pobud za spremembo in dopolnitev ZVDAGA. Dr. Peter Pavel Klasinc pa se je sestal z ministrom Zoranom Pozničem glede spremembe 8. odstavka 39. člena ZVDAGA. Klasinc je člane Arhivskega sveta obvestil glede sestanka. Mag. Nina Zupančič Pušavec je predstavila možne procedure spreminjanja zakonodaje, kjer je prvi korak, da vlada uvrsti spremembo določenega predpisa v normativni plan. Glede arhivov je trenutno v planu le pravilnik o ETZ. Tudi pri predlogih, ki so obravnavani, je rezultat medresorskih in parlamentarnih usklajevanj marsikdaj drugačen, kot je bil pripravljeni predlog sprememb. Trenutno se le znotraj stroke beležijo tiste zadeve, za katere ta smatra, da bi jih bilo smiselno spremeniti. Širše razprave o tem še ni bilo.

**Ad. 6)**

**Razno**

Pod točko razno je svet obravnaval predlog Arhivskega društva Slovenije, ki je poslalo pobudo za ustanovitev medarhivske delovne skupine za informatiko. Pobuda je bila sprejeta na zborovanju Arhivskega društva v Mariboru. Večina članov sveta je bila pobudi naklonjena ter podpira njeno ustanovitev. Le dr. Peter Pavel Klasinc je izpostavil, da se pred dokončnim odločanjem želi podrobneje seznaniti z navedeno problematiko, zato je bilo glasovanje o predlogu prestavljeno.

Zapisala:

mag. Nina Zupančič Pušavec doc. dr. Matevž Košir

vodja sektorja za muzeje, predsednik Arhivskega sveta

arhive in knjižnice

Priloge:

* Priloga 1: Zapisnik 3. seje št. 625-4/2018-40 z dne 1.10.2019